Վայրենի հարձակումը մարզային փոքր հեռուստաընկերության դեմ ցույց տվեց, թե բուրգը որքան էր խորշում ու վախենում ազատությունից: Բոլոր հնարավոր վարչական լծակների կիրառմամբ, իշխանության տարբեր մարմինների ներգրավմամբ փորձեցին ցույց տալ՝ ինչպես յուրայիններին, այնպես էլ մյուս լրատվամիջոցներին, որ իրենք պատրաստ չեն հանդուրժել ինքնագլուխ գործունեություն, որ իրենք կխժռեն ցանկացածին, միայն թե երկրում չտրվի իրենց համար ահարկու երևույթի մեկնարկ, որի անունն է ազատություն: